**Išrašas**

**LIETUVOS RESPUBLIKOS SEIMO**

# AUDITO KOMITETAS

## POSĖDŽIO PROTOKOLAS

2020-06-17 Nr. 141-P-15

Vilnius

17. SVARSTYTA. Valstybės kontrolės ataskaita „Savivaldybių biudžetų fiskalinės drausmės taisyklių laikymosi vertinimas“.

 Kalbėjo: I. Šimonytė, R. Ibelhauptaitė, A. Jankuvienė, I. Mikulėnas, G. Radavičius.

 Valstybės kontrolės Biudžeto politikos stebėsenos departamento vyriausioji specialistė Rasa Ibelhauptaitė Audito komiteto nariams pristatė Savivaldybių biudžetų fiskalinės drausmės taisyklių laikymosi vertinimą.

 Audito komiteto nariai susipažino su pateikta informaciją. Vyko diskusija, kurios metu Valstybės kontrolė atkreipė dėmesį, kad savivaldybės tvirtindamos savo biudžetus nėra įpareigotos skelbti mokėtinų sumų laikotarpio pabaigos prognozių, dėl ko iš oficialiai pateiktų duomenų nėra galimybių apskaičiuoti metinio mokėtinų sumų pokyčio, kuris reikalingas vertinant balanso įverčio atitikimą fiskalinės drausmės taisyklei kaupiamuoju principu. Atsižvelgiant į tai, siūlytina, kad savivaldybės nurodytų šią informaciją sprendime ar kitame dokumente, kuriuo yra tvirtinamas biudžetas.

 NUTARTA. Bendru komiteto narių sutarimu paprašyti Finansų ministeriją įvertinti tokį pasiūlymą bei galimas kitas jo įgyvendinimo alternatyvas ir informuoti Audito komitetą apie priimtus sprendimus.

Posėdžio pirmininkė Ingrida Šimonytė

Posėdžio sekretorė Akvilė Raudeliūnienė

Išrašas tikras

Audito komiteto biuro padėjėja

Akvilė Raudeliūnienė